Алег Ігаравіч Хадоска

**Алег Ігаравіч Хадоска** (нар. , Алма-Ата, Казахстан) — беларускі .

## Біяграфія 
Скончыў у 1987 годзе Беларускую дзяржаўную кансерваторыю (клас кампазіцыі А. В. Багатырова), там жа асістэнтуру-стажыроўку (1989). 3 1989 года артыст Дзяржаўнай акадэмічнай харавой капэлы Беларусі імя Р. Шырмы. Член Беларускага саюза кампазітараў з 1988 года, Беларускага саюза музычных дзеячаў з 2005 года.

Выкладае ў Беларускай дзяржаўнай акадэміі музыкі з 2000 года, з 2004 года — на асноўнай працы. З 2004 года — старшы выкладчык, з 2012 — дацэнт, прафесар кафедры кампазіцыі. Сярод ягоных выхаванцаў — кампазітары Ю. Цагойка, П. Шведаў, лаўрэаты міжнародных конкурсаў Я. Яўневіч, І. Кулагіна, Я. Лобан і інш.

З’яўляецца членам журы рэспубліканскіх і міжнародных конкурсаў, у т.л. міжнароднага фестывалю «Моладзь за Саюзную дзяржаву» (2009, Растоў-на-Доне, Расійская Федэрацыя), Рэспубліканскага конкурсу «Зорка ўзышла над Беларуссю» (2010), Фестывалю-конкурсу нацыянальнай харавой музыкі «Рэха» (2010) і інш. Член рэпертуарна-рэдакцыйнай камісіі Міністэрства культуры Рэспублікі Беларусь.

## Творчасць 
Найбольшыя дасягненні ў галіне сімфанічнай і харавой музыкі: 4 сімфоніі (1992, 1996, 1998, 2000); кантаты «Край ты мой, родны край», «Калоднікі» (словы А. К. Талстога; 1979), Прэлюдыі для фартэпіяна (1980), Трыпціх для фартэпіяна (1981), Дзіцячыя п’есы для фартэпіяна (1980—1982), «Ты пакінуў, Джэмі» (словы Р. Бёрнса), «Калыханка» (словы М. Чабышовай; 1982), Ронда для флейты і фартэпіяна (1983), вакальны цыкл для меца-сапрана і фартэпіяна «Беларускі альбом» (1984), Струнны № 1 (1985), сімфанічная паэма «Сымон-музыка» (1986), кантата для змешанага хору і сімфанічнага аркестра «Песні Белай Русі» (1987), Струнны квартэт № 2 (1988), балет «Залаты ключык» (клавір; 1989), балет «Залаты ключык» (партытура; 1990), Сюіты з балета «Залаты ключык» № 1, 2, 3 (1991), камерная музыка для струннага аркестра і фартэпіяна (1992), музыка да тэлефільма «Пайсці і не вярнуцца» (рэж. М. Князеў; 1992), Сімфонія № 1 «Пакаяная» (1992), Літургія Іаана Залатавуста (1993), музыка да мастацкага фільма «Вогненны стралок» (рэж. М. Князеў; 1994), музыка да дакументальнага фільма «Сымон Будны» (рэж. М. Князеў; 1995), Сімфонія № 2 «Via dolorosa» (1996), музыка да спектакля «Каханне смешнага чалавека» (рэж. М. Князеў; 1996), вакальны цыкл для тэнара і фартэпіяна «Вогнішча, якое памірае» (словы В. Брусава; 1996), «Усяночнае дбанне» (1997), Сімфонія № 3 «Памяці Франсуа Віёна» (першая рэд.; 1998), Харавы канцэрт «Памяці Альфрэда Шнітке» (словы М. Ламаносава і Г. Дзяржавіна; 1998), кантата для змешанага хору «Псалмы-калядкі» (1999), Сімфонія № 4 «Белая Русь» (2000), Музыка да спектакля «Падступства і каханне» (рэж. У. Шчэрбань; 2000), «Святло дагараючай свечкі» для сімфанічнага аркестра (2001), музыка да спектакля «Шэсць персанажаў у пошуках аўтара» (рэж. Р. Таліпаў; 2002), Сімф. № 3 «Памяці Франсуа Віёна» (другая рэд.; 2003), сюіта для сімфанічнага аркестра «Музыка для віртуальнага спектакля» (2004), музыка да спектакля «Івона — прынцэса Бургундская» (рэж. А. Гарцуеў; 2004), саната для баяна (2004), балет «Золушка» (балетмайстар Р. Паклітару; 2005), опера «Цень» (клавір; 2005), опера «Цень» (партытура; 2006), опера «Чорны манах» (партытура; 2007), опера «Чорны манах» (клавір; 2008), маленькая кантата для хору a capella «Рэпетыцыя хору» (2008), песня «Ave Maria» (словы А. Скарынкіна; 2008), «Stabat Mater» для меца-сапрана, змешанага хору і сімфанічнага аркестра (партытура; 2009), «Stabat Mater» для меца-сапрана, змешанага хору і сімфанічнага аркестра (клавір; 2009), музыка да спектакля «Не мой» (рэж. А. Гарцуеў; 2009), музыка да мастацкага фільма «Масакра» (рэж. А. Кудзіненка; 2010), балет «Зала чакання» (2011).

## Узнагароды 
* Лаўрэат Усесаюзных конкурсаў студэнтаў-кампазітараў у г. Маскве (1985, 1987);
* Сярэбраны медаль ВДНГ СССР (1988);
* Дзяржаўная прэмія Рэспублікі Беларусь у галіне літаратуры, мастацтва і архітэктуры (2002) — *за сімфонію № 1 «Пакаянная» і твор для змяшанага хора «Усяночнае дбанне», выкананыя ў 1997—1998 гадах*;
* Рэспубліканская прэмія «Залаты купідон» (2009);
* Нацыянальная тэатральная прэмія (2011);
* Медаль Францыска Скарыны (2022).

## Літаратура 
* 
* Кампазітары Беларусі / Т. Г. Мдзівані, Р. І. Сергіенка. — Мінск, 1997. — С. 341
* Культура Беларусі : энцыклапедыя : [у 6 т.]. — Мінск, 2015. — Т. 6. — С. 423
* Республика Беларусь : энциклопедия : [в 7 т.]. — Минск, 2008. — Т. 7. — С. 425
* *Мушынская Т.* «Таленавітасць выяўляецца ў чуласці…» // Маладосць. 1999. № 10;
* *Багатыроў А.* «Яго музыка блізкая і зразумелая…» // Роднае слова. 2000. № 5;
* *Сяўрук А.* Беларускае царкоўнаспеўнае мастацтва і творы Алега Хадоскі // Роднае слова. 2002. № 10.

## Спасылкі 
* Хадоска Алег Ігаравіч на сайце Беларускай дзяржаўнай акадэміі музыкі
* Алег Ігаравіч ХАДОСКА на Беларускім харавым партале
* Алег Хадоска: Лепш сябе адчуваю, калі творы з’яўляюцца

Катэгорыя:Лаўрэаты Дзяржаўнай прэміі Рэспублікі Беларусь